Au wenn d Bedütig vumene Wort glych blybt isch es oft nüt glychgültig wellene freie Allophon mer verwändet wyl en bstimme Luut mangmool mitene bstimmte soziale oder regionale Hintergrund verbunde isch. So cha en Alemannischsprächer wo en Zäpfli-r statt eme Zungespitze-r verwändet zum Byspiil als "dütsch" statt "schwiizerisch", als "städtisch" statt "dörflich" oder äänlichs aagsehe werre. Im Änglische het dr Nasalluut i Wörter wie "singing" oder "walking" z.B zwei verschidni Ussproche wo mit sozialem Stand un Bildig verbunde sin. Öber wo des Wort als singin' miteme alveolare Nasal [n] usspricht wird z.B änder als Deil vo dr Unterschicht aagsehe wie öber wo singing miteme velare Nasal [ŋ] sait.